OpenLLM-France/wikimedia huggingface dataset:
# Jan Halldoff

Jan "Janne" Harry Halldoff (Estocolm, 4 de setembre de 1939 - 23 de juliol de 2010) va ser un director de cinema i guionista suec. Va dirigir 17 pel·lícules entre 1966 i 1982.
La seva pel·lícula de 1967 titulada Livet är stenkul va ser presentada al 17è Festival Internacional de Cinema de Berlín. La seva pel·lícula de 1968 titulada Korridoren va ser presentada al 6è Festival Internacional de Cinema de Moscou. La seva pel·lícula de 1974 Det sista äventyret va guanyar el premi al Millor pel·lícula als 11ns Premis Guldbagge. La seva pel·lícula de 1976 Polare va guanyar el premi per Millor Director als 12ns Premis Guldbagge.

## Selected filmography

* Livet är stenkul (1967)
* Korridoren (1968)
* Rötmånad (1970)
* Det sista äventyret (1974)
* Polare (1976)
* Jack (1977)
* Lämna mej inte ensam (1980)
* Klippet (1982)

## Referències

* ↑ «Regissören Jan Halldoff har avlidit». svd.se, 23-07-2010 [Consulta: 23 juliol 2010].
* ↑ «6th Moscow International Film Festival (1969)». MIFF. Arxivat de l'original el 16 gener 2013. [Consulta: 17 desembre 2012].
* ↑ «Det sista äventyret (1974)». Swedish Film Institute, 04-03-2014. Arxivat de l'original el 5 març 2014.
* ↑ «Polare (1976)». The Swedish Film Database. Arxivat de l'original el 11 març 2014. [Consulta: 6 març 2014].

## Enllaços externs

* Jan Halldoff al Svensk Filmdatabas
# Il·luminació (fotometria)

* No s'ha de confondre amb Il·luminació.
En fotometria, la il·luminació ($\scriptstyle {E}$), (per tant cal fer servir il·luminació i no pas il·luminància) és la quantitat de flux lluminós que incideix sobre una superfície per unitat d'àrea. La seva unitat de mesura en el SI és el lux: 1 lux = 1 Lumen/m².
En termes generals, la il·luminació es defineix segons la següent expressió:
    $E_{V}={\frac {dF}{dS}}$
on:
* E $_V$ és la il·luminació, mesurada en lux (no fa servir el plural luxos).
* F és el flux lluminós, en lúmens.
* dS és l'element diferencial d'àrea considerat, en metres quadrats.
La il·luminànció es pot definir a partir de la magnitud radiomètrica de la irradiància sense més que ponderar cada longitud d'ona per la corba de sensibilitat de l'ull. Així, si $\scriptstyle {E_{V}}$ és la il·luminació, $\scriptstyle {E_{\lambda }}$ representa la irradiància espectral i $V(\lambda )$ simbolitza la corba de sensibilitat de l'ull, llavors:
    $E_{V}=K\int _{visible}^{\ }E(\lambda )V(\lambda )\,d\lambda$
Tant la il·luminanció com el nivell d'il·luminació es poden mesurar amb un aparell anomenat luxímetre o fotòmetre. A la il·luminació que emergeix d'una superfície per unitat d'àrea s'anomena emitància lluminosa ($\scriptstyle {M_{V}}$).
Unitats de fotometria del SI :
| Magnitud | Símbol | Unitat del SI | abeura. | Notes |
| Energia lluminosa | Q $_v$ | lumen segon | lm·s | A vegades es fa servir la denominació Talbot, aliena al SI |
| Flux lluminós | F | lumen (= cd·sr) | lm | Mesura de la potència lluminosa percebuda |
| Intensitat lluminosa | I $_v$ | candela (= lm/sr) | cd | Una Unitat bàsica del SI |
| Luminància | L $_v$ | candela per metre quadrat | cd/m $^2$ | A vegades es fa servir la denominació nit, aliena al SI |
| Il·luminació | E $_v$ | lux (= lm/m $^2$) | lx | Usat per mesurar la incidència de la llum sobre una superfície |
| Emitància lluminosa | M $_v$ | lux (= lm/m $^2$) | lx | Usat per mesurar la llum emesa per una superfície |
| Eficàcia lluminosa | | lumen per watt | lm/W | Raó entre flux lluminós i flux radiant |

## Vegeu també

* Fotometria (Òptica)
* Estereoradiant

## Referències
### Bibliografia

* André Moussa et Paul Ponsonnet,, dans, Lyon, Desvigne, 1988, p. 239-245.
* Sève, Robert. Chalagam. Science de la couleur, 2009. ISBN 2-9519607-5-1. .
* Terrien, Jean. PUF. La photométrie, 1972, p. 128. .
Viccionari
# Japígids

Els japígids (Japygidae) constitueixen una família d'hexàpodes que pertany a l'ordre dels diplurs. Els membres d'aquest grup presenten un parell de cercs semblants a pinces al final de l'abdomen que utilitzen per a capturar les seves diminutes preses. Es coneixen uns setanta gèneres, que es divideixen en set subfamílies.

## Gèneres

* Abjapyx Silvestri, 1948
* Afrojapyx Silvestri, 1948
* Allojapyx Silvestri, 1948
* Allurjapyx Silvestri, 1930
* Atlasjapyx Chou & Huang, 1986
* Austrjapyx Silvestri, 1948
* Burmjapyx Silvestri, 1931
* Catajapyx Silvestri, 1933
* Centrjapyx Silvestri, 1948
* Chiljapyx Smith, 1962
* Choujapyx Huang, 2001
* Congjapyx Pagés, 1954
* Ctenjapyx Silvestri, 1948
* Deutojapyx Paclt, 1957
* Dipljapyx Silvestri, 1948
* Ectasjapyx Silvestri, 1929
* Eojapyx Smith, 1960
* Epijapyx Silvestri, 1933
* Evalljapyx Silvestri, 1911
* Gallojapyx Pagés, 1993
* Gigasjapyx Chou, 1984
* Gollumjapyx Sendra & Ortuño, 2006
* Hainanjapyx Chou in Chou & Chen, 1983
* Hapljapyx Silvestri, 1948
* Hecajapyx Smith, 1959
* Henicjapyx Silvestri, 1948
* Heterojapyx Verhoeff, 1904
* Holjapyx Silvestri, 1948
* Hutanjapyx Pagés, 1995
* Indjapyx Silvestri, 1931
* Isojapyx Silvestri, 1948
* Japygellus Silvestri, 1930
* Japygianus Silvestri, 1947
* Japyginus Silvestri, 1930
* Japyx Haliday, 1864
* Kinabalujapyx Pagés, 1994
* Kohjapyx Pagés, 1953
* Megajapyx Verhoeff, 1904
* Merojapyx Silvestri, 1948
* Mesjapyx Silvestri, 1948
* Metajapyx Silvestri, 1933
* Mixojapyx Silvestri, 1933
* Monojapyx Paclt, 1957
* Nanojapyx Smith, 1959
* Nelsjapyx Smith, 1962
* Neojapyx Silvestri, 1933
* Notojapyx Paclt, 1957
* Occasjapyx Silvestri, 1948
* Oncojapyx Silvestri, 1948
* Opisthjapyx Silvestri, 1929
* Parindjapyx Silvestri, 1933
* Pauperojapyx Pagés, 1995
* Penjapyx Smith, 1962
* Polyjapyx Silvestri, 1948
* Proncojapyx Silvestri, 1948
* Protjapyx Silvestri, 1948
* Provalljapyx Silvestri, 1948
* Psalidojapyx Pagés, 2000
* Rectojapyx Pagés, 1954
* Rossjapyx Smith, 1962
* Scottojapyx Pagés, 1957
* Shaanxijapyx Chou in Chou & Chen, 1983
* Silvestriapyx Pagés, 1981
* Sinjapyx Silvestri, 1948
* Troglojapyx Pagés, 1980
* Typhlolabia Scudder, 1876
* Ultrajapyx Paclt, 1957
* Unjapyx Silvestri, 1948
* Urojapyx Pagés, 1955
* Xenjapyx Silvestri, 1948

## Referències

* ↑ «Diplura Family Listing». Biology Catalog. Texas A&M University, 2006. [Consulta: 27 juliol 2010].
# Jaque a la dama

Jaque a la dama és una pel·lícula espanyola de drama, dirigida per Francisco Rodríguez Fernández i protagonitzada en els papers principals per Concha Velasco, Pedro Díez del Corral i Ana Belén.

## Argument

Després del suïcidi de Paula, la seva millor amiga, Ana recorda l'afecte i la sinceritat que les va unir. Va ser una relació molt especial. Dues dones de classe mitjana-alta i intel·lectual que es coneixen, parlen de les seves frustracions quotidianes i que, després d'un coneixement trivial, arriben a un cert acostament que podia haver arribat a ser una mica més que una amistat.

## Repartiment

* Concha Velasco com Ana.
* Ana Belén com Paula.
* Pedro Díez com Alberto.
* Heinrich Starhemberg com Antonio.
* Ofelia Angélica com Berta.
* Juanjo Seoane com Nacho.

## Recepció

Fou projectada com a part de la selecció oficial al Festival Internacional de Cinema de Sant Sebastià 1978.

## Referències

* ↑ «Jaque a la dama». ABC. [Consulta: 11 setembre 2019].
* ↑ Jaque a la dama a sensacine.com
* ↑ Protesta de Jaime Camino por el trato dado a su película «La vieja memoria», La Vanguardia, 15 de setembre de 1978

## Enllaços externs

* 'Historia de nuestro cine' se suma a la celebración del Orgullo a rtve.es
# Jaqen H'ghar

Jaqen H'ghar és un personatge fictici de la sèrie de novel·les de fantasia èpica Cançó de gel i foc de l'escriptor estatunidenc George R. R. Martin. En la versió televisiva va ser interpretat per l'actor alemany Tom Wlaschicha.
És un personatge molt misteriós que apareix per primer cop a la caravana de Yoren de reclutes i presos que es dirigeix cap al Mur. Només se'n sap que prové de les Ciutats Lliures i és un expert assassí. Amb tota seguretat és un home sense rostre de Braavos, una de les organitzacions d'assassins més misterioses i cara.
A la caravana estava emmanillat juntament amb uns altres dos presos considerats perillosos. Quan els homes de Ser Amory Lorch van assaltar la fortalesa abandonada en què s'havien allotjat, el foc per poc se'ls va empassar, però Arya Stark va ajudar-les a escapar en llançar una destral perquè trenquessin les cadenes. Més endavant, van fugir i van esdevenir mercenaris.
Quan van tornar a retrobar-se a Harrenhal, Jaqen va oferir un regal a Arya: per la seva religió, com al seu déu li havien estat negades tres vides, ara havia de lliurar-li'n unes altres tres. Així que va dir a Arya que li digués tres noms i ell mateix els mataria. La primera víctima va ser Chiswyck, i la segona l'amo de l'Arya, Weese. Arya volia que l'ajudés a alliberar els homes de Bolton, un aliat del seu germà Robb, però Jaqen s'hi va negar: no era la seva guerra. Més tard Arya va concebre una estratègia i va donar l'últim nom: Jaqen H'ghar. A causa del contracte, ell no podia negar a acomplir la promesa que havia fet a Arya, i va oferir-li una alternativa: l'ajudaria a alliberar els presoners per prendre Harrenhal si a canvi ella l'allibera a ell de la seva promesa.

## Referències

* ↑ Vidal, Jaume «Barcelona seu al tron». El Punt Avui, 27-10-2017, pàg. 64.
* ↑ Oswald, Anjelica «Who is the mysterious Jaqen H'ghar on 'Game of Thrones?'» (en anglès). Business Insider, 13-06-2016.
* ↑ Fernández, Pablo «Game of Thrones: la curiosa teoría acerca de la reaparición de Jaqen H'ghar» (en castellà). Vix.com.
* ↑ Bundel, Ani. «Tom Wlaschiha on why Jaqen H’ghar let Arya leave Braavos» (en anglès), 2016.

## Enllaços externs

* «Escenes de Jaqen H'ghar». Youtube.
* Jaqen H'ghar Arxivat 2017-04-01 a Wayback Machine. a IMDB
# Abd-al-Aziz ad-Dhilawí

El xa Abd-al-Aziz ad-Dihlawí (Delhi, 1746-1824) fou un teòleg indi, fill del xa Walí-Al·lah ad-Dihlawí.
Va escriure diverses obres teològiques en àrab i persa. Les seves obres principals són, en àrab, Sirr aix-xahadatayn i Aziz al-iqtibàs fi-fadàïl akhyar an-nas i, en persa, Toḥfa-ye eṯnā ʿašarīya, ʿOǰāla-ye nāfeʿa, Bostān al-moḥaddeṯīn i Fatāvā-ye ʿAzīzī.

## Referències

* Azduddin Khan, “ʿAbd-al-ʿAzīz Moḥaddeṯ Dehlavī”, Encyclopædia Iranica, I/1, p. 99-101; una versió actualitzada es troba disponible en línia a http://www.iranicaonline.org/articles/abd-al-aziz-mohadde-dehlavi
* Encyclopaedia of Islam. Second Edition, Brill Publishers, Leiden, s.v. «(s̲h̲āh) ʿAbd Al-ʿAzīz Al-Dihlawī».
# Concha Jerez

Concha Jerez (Las Palmas de Gran Canaria i Las Palmas, 1941) és una artista mutidisciplinar canària, pionera en l'art conceptual. Un dels eixos centrals del seu treball és l'anàlisi crític dels mitjans de comunicació.
La seva formació inclou una vessant artística, com a música, i també social, ja que es graduà en ciències polítiques. La seva activitat artística comprèn la realització d'instal·lacions que conceben l'espai com a entorn i l'espectador com a receptor, tot explorant temes com la identitat de l'ésser humà i els seus vincles socials.
El 1997 presentà La fosca del mirall a les sales de Can Palauet, a Mataró. L'any 1998 realitzà el projecte La mirada del testigo. El acecho del guardián, amb José Iges, a la Sala Amarika i al Museo de Bellas Artes d'Àlaba, a Vitòria.
L'any 2015 Concha Jerez va obtenir el Premi Nacional d'Arts Plàstiques que concedeix el Ministeri de Cultura, per "la seva dimensió pionera en l'ús de tecnologies" i pel seu paper en l'art conceptual espanyol.

## Referències

* 1 2 3 «Concha Jerez». Gran Enciclopèdia Catalana. Barcelona: Grup Enciclopèdia Catalana.
* ↑ País, El «Concha Jerez gana el Premio Nacional de Artes Plásticas» (en castellà). El País [Madrid], 04-11-2015. ISSN: 1134-6582.
# Tréfumel

Tréfumel (en bretó Trefermael) és un municipi francès, situat a la regió de Bretanya, al departament de Costes del Nord. L'any 1999 tenia 246 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 301 | 325 | 321 | 278 | 262 | 246 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Francis Reynes | Divers droite |
# Paul John Flory

Paul John Flory (Sterling, Illinois, EUA 1910 - Big Sur 1985) fou un químic i professor universitari guardonat amb el Premi Nobel de Química l'any 1974.

## Biografia

Va néixer el 19 de juny de 1910 a la població de Sterling, situada a l'estat nord-americà d'Illinois. Després de graduar-se en química a la Elgin High School l'any 1927, aconseguí el doctorat a la Universitat Estatal d'Ohio l'any 1934. El 1961 fou nomenat professor de química a la Universitat Stanford.
Flory morí el 9 de setembre de 1985 a la població de Big Sur, situada a l'estat de Califòrnia.

## Recerca científica

Inicià la seva recerca a la companyia farmacèutica DuPont al costat de Wallace Carothers, l'inventor del niló, amb el qual treballà al voltant de la creació dels polímers. Flory fou el primer a aclarir i explicar la connexió entre les longituds de les molècules formades en cadena i les condicions de reacció que aquestes determinen. Per a això va operar amb una tècnica que va anomenar temperatura zeta i punt zeta, reanomenada actualment en el seu honor temperatura Flory, per la qual la molècula assumeix un tipus d'estat òptim de compactació i insolubritat que varia segons els tipus de polímers i diferents agents dissolvents. La seva investigació es va orientar a descobrir com es formen les molècules que després s'enllacen en llargues cadenes, processos de gran importància en la fabricació de plàstics.
L'any 1974 li fou concedit el Premi Nobel de Química pels seus estudis, teòrics i pràctics, en la fisicoquímica de les macromolècules.

## Enllaços externs

* «Paul John Flory» (en anglès). The Nobel Prize. The Nobel Foundation.
# Bitto

El bitto és un formatge de pasta premsada cuita elaborat amb llet de vaca a la regió italiana de Llombardia.

## Referències

* ↑ Harbutt, Juliet. World cheese book. Gran Bretanya: Dorling Kindersley Ltd, 2009. ISBN 978-1405336819.
# Betiliè Bas

Betiliè Bas (en llatí Betilienus Bassus) va ser un magistrat romà del segle i.
Era un dels triumvirs monetalis en temps d'August. Sèneca parla d'un Betilienus Basssus que va ser condemnat a mort i executat en temps de Calígula i se suposa que es tracta de la mateixa persona. Dió Cassi fixa la data d'execució l'any 40.

## Referències

* ↑ [https://quod.lib.umich.edu/m/moa/acl3129.0001.001/486?rgn=full+text;view=image;q1=BassusSmith,+William+(ed.).+Dictionary+of+Greek+and+Roman+Biography+and+Mythology.+Vol.+I.++Boston:+Little,+Brown,+&+Comp.,+1867,+p. 471. ]
# Black Knight

Black Knight és una pel·lícula còmica estatunidenca de Gil Junger dirigida el 2001 i protagonitzada per Martin Lawrence. L'experiència del director fins aquell moment era principalment de sitcoms de televisió. A més a més a Lawrence, Black knight compta amb Marsha Thomason, Tom Wilkinson, Vincent Regan, i Kevin Conway. La pel·lícula es va estrenar el novembre de 2001 i va aconseguir en total 39.976.235 dòlars a tot el món. La pel·lícula va ser rodada en diverses localitzacions a Carolina del Nord. Els dos llocs principals van ser Wilmington i Carolina Beach.

## Argument

Jamal Walker és un obrer de manteniment molt mandrós i dropo que treballa al parc temàtic anomenat Medieval World, enfonsat per la forta competència d'un altre parc temàtic, el Castle World. La vida de Jamal té un canvi dràstic quan es troba un medalló d'or en el fossat del parc. En un intent per recuperar-lo cau a l'aigua i es troba en el passat, a l'Anglaterra del 1328. Gràcies al seu estil de vida modern i innovador, cau en gràcia al Rei Leo, que el considera un missatger de la Normandia. Aviat s'adona de la crueltat del tirà i d'estar fora de lloc. Es veurà embolicat amb la bella serventa Victoria en els diversos intents per destronar el rei per part dels rebels, cansats dels abusos del sobirà.

## Repartiment

* Martin Lawrence: Jamal Walker/Skywalker
* Marsha Thomason: Victoria the Chambermaid/Nicole
* Tom Wilkinson: Sir Knolte of Marlborough
* Vincent Regan: Percival
* Daryl Mitchell: Steve
* Michael Countryman: Phillip
* Kevin Conway: King Leo
* Jeannette Weegar: Princesa Regina
* Erik Jensen: Derek
* Dikran Tulaine: Dennis
* Helen Carey: La reina
* Michael Burgess: Ernie
* Isabell O'Connor: Mrs. Bostick
* Kevin Stillwell: Cavaller 1
* Mikey Post: Young Man (com Michael Post)

## Rebuda de la crítica

La pel·lícula va tenir ressenyes principalment negatives, rebent un 14% a Rotten Tomatoes, on el "consens crític" definia "Black Knight com una pel·lícula feta de forma gandula, plena d'acudits coixos de Lawrence."

## Referències

* ↑ Box office (en anglès).
* ↑ Rotten Tomatoes. Black Knight Crítica de la pel·lícula (en anglès). Rotten Tomatoes.
# Brachycephalus vertebralis

Brachycephalus vertebralis és una espècie de granota de la família Brachycephalidae que viu al Brasil.
Està amenaçada d'extinció per la pèrdua del seu hàbitat natural.

## Referències

* Caramaschi, U. & Potsch de Carvalho-e-Silva, S. 2004. Brachycephalus vertebralis. Llista Vermella d'Espècies Amenaçades de la UICN 2006. Consulta: 4 de maig del 2008.
# British Journal of Sociology of Education

El British Journal of Sociology of Education és una revista acadèmica revisada per parells en els camps de l'educació i la sociologia. Segons Journal Citation Reports, el 2016 la revista tenia un factor d'impacte de 1.324. La seva directora executiva és Kalwant Bhopal.
Es considera una de les revistes més respectades del sector. Publica articles tant de teoria de la sociologia de l'educació com de recerca empírica, així com diverses perspectives d'aquest camp del coneixement. Cada número inclou un assaig i/o ressenya.

## Referències

* ↑ «British Journal of Sociology of Education». A: 2016 Journal Citation Reports. Social Sciences. Thomson Reuters, 2017.
* ↑ «Interview with Kalwant Bhopal, Editor of Women's Studies International Forum» (en anglès). [Consulta: 28 octubre 2019].
* ↑ «Race Ethnicity and Education» (en anglès). Taylor & Francis [Consulta: 28 octubre 2019].
* ↑ «British Journal of Sociology of Education» (en anglès). Taylor & Francis [Consulta: 28 octubre 2019].
* ↑ «British Journal of Sociology of Education». [Consulta: 11 gener 2024].
* ↑ «British Journal of Sociology of Education on JSTOR» (en anglès). [Consulta: 11 gener 2024].
# Britannia Stadium

El Britannia Stadium és un estadi de futbol de la ciutat de Stoke-on-Trent, Anglaterra. Actualment és la seu del Stoke City, club de la Premier League. L'estadi fou inaugurat el 1997 i té una capacitat de 28.383 espectadors. Al principi fou una propietat compartida entre el Stoke City, l'ajuntament de Stoke-on-Trent i l'empresa Stoke-on-Trent Regeneration Ltd., però el Stoke City va comprar tota la propietat de l'estadi per 6 milions de lliures el desembre de 2007.

## Enllaços externs

* The Stadium Guide
* BBC Stoke guide
# British Aircraft Corporation

La British Aircraft Corporation (BAC) fou un fabricant d'aeronaus del Regne Unit, format per la fusió d'English Electric Aviation Ltd., Vickers-Armstrongs (Aircraft), la Bristol Aeroplane Company i Hunting Aircraft el 1960 a iniciativa del govern britànic. Bristol, English Electric i Vickers esdevingueren matrius de BAC, amb el 20%, 40% i 40% del capital de BAC, respectivament. Al seu torn, BAC adquirí el capital social dels seus interessos en aviació i el 70% de Hunting uns mesos més tard.
El 1977, BAC, Hawker Siddeley i Scottish Aviation foren nacionalitzats i fusionats per formar British Aerospace d'acord amb la Llei de les Indústries Aeronàutica i Naval del 1977.

## Referències

* ↑ Charles Gardner, British Aircraft Corporation. A history by Charles Gardner, B.T. Batsford Ltd, 1981 (ISBN 0-7134-3815-0), pàg. 38.
# Borikenophis

Borikenophis és un gènere de serp de la família dels colúbrids propi del Carib.

## Espècies

* Borikenophis portoricensis (Reinhardt & Lütken, 1862) – serp porto-riquenya
* Borikenophis sanctaecrucis (Suporta, 1862) – serp de St. Croix
* Borikenophis variegatus (Schmidt, 1926) – serp porto-riquenya

## Referències

* ↑ Borikenophis, The Reptile Database
# Brielles

Brielles (en bretó Brielloù, en gal·ló Berièll) és un municipi francès, situat a la regió de Bretanya, al departament d'Ille i Vilaine. L'any 2006 tenia 627 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 647 | 582 | 520 | 501 | 484 | 513 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001-2008 | François Cournée | |
| 2008- | Bernard Guais | |
# Brinkman

Brinkman és una comunitat no incorporada i poble fantasma localitzat al Comtat de Greer, a l'estat d'Oklahoma, als Estats Units d'Amèrica. Queda a la part occidental de l'Oklahoma State Highway 34, a 14 quilòmetres de Mangum i dos quilòmetres a l'oest de la U.S. Route 283.

## Història

Brinkman va ser planejat el 1910 quan les estacions de ferrocarril de Wichita Falls i Northwest van ser esteses cap al nord des d'Altus. Brinkman va ser anomenat en honor del resident John Brinkman, un soci dels constructors de ferrocarril Joseph Kemp i Frank Kell, els quals van pagar les despeses del planejament. El poble estava envoltat de bons terrenys agriculturals, i les expectatives per la comunitat com a centre agricultural semblaven ser molt bones. Els primers pobladors bsucaven atreure més persones a través de tenir un bon sistema educatiu i activitats comercials. Una oficina de correus va ser oberta el 17 de juny del 1910. Un dipòsit de 12.000$ va ser emès per la construcció d'una escola. Un sistema d'escola secundària va ser desenvolupat també. L'any 1925 l'escola tenia més de 450 estudiants i 10 professors.
Brinkman va tenir el seu període de més gran importància durant els anys 1920. Va ser un centre comercial per blat i cotó. A més de les botigues, cafès i perruqueries, el poble tenia un banc, tres doctors, un hotel, un sistema de telèfons, i un sistema d'aigua. Gas natural per petroli va ser portat a la comunitat el 1927.
A finals del 1927 el banc del poble es va consolidar amb un de Mangum i va moure a aquella ciutat. El 1927 le període Dust Bowl va començar, i va durar uns cinc anys, resultant en la consolidació de granges i la migració de persones de l'àrea. Durant l'estiu del 1929 un foc va destriur la part septentrional del centre de negocis de Brinkman, el qual incloïa botigues i cafès, una perruqueria, l'Odd Fellows Hall, i l'edifici del banc. Des de la Gran Depressió va començar, gairebé cap dels negocis van reobrir.
Després, la State Highway 34 passava el poble una milla a l'est. Des dels mitjans dels anys 1930 l'economia del poble va ser continu. Les instal·lacions del poble ja no existeixen.
El 30 de desembre del 1965 l'oficina de correus va ser tancada. L'edifici de l'escola va ser destruït i el districte de l'escola va ser consolidat en un altre districte més gran. El 1972 les vies de tren van ser abandonades, i el 1974 les vies van ser destruïdes.
L'any 1980 només hi havia uns quants residents. Avui en dia Brinkman és considerat un poble fantasma.

## Geografia

Brinkman es localitza a una altitud de 516 metres.

## Bibliografia

* Shirk, George Henry (1987). Oklahoma Place Names. University of Oklahoma Press. ISBN 0-8061-2028-2.
* Morris, John Wesley (1977). Ghost Towns of Oklahoma. University of Oklahoma Press. pp. 36-37. ISBN 0-8061-1420-7.
# Boscarla de Tahití

La boscarla de Tahití (Acrocephalus caffer) és una espècie d'ocell de la família dels acrocefàlids (Acrocephalidae) que habita boscos, matolls i bambús de Tahití.

## Referències

* ↑ «Boscarla de Tahití». Cercaterm. TERMCAT, Centre de Terminologia. Rev 20/02/2021(català)